smcproject/ml-wiki-sentences huggingface dataset:
ഗൂഡല്ലൂർ (നീലഗിരി) ഗൂഡല്ലൂർ (കോയമ്പത്തൂർ) ഗൂഡല്ലൂർ (തേനി) ഗൂഡല്ലൂർ താലൂക്ക് ഗൂഡല്ലൂർ ഡിവിഷൻ ഗുഡല്ലൂർ ബ്ലോക്ക് ഗൂഡല്ലൂർ നിയമസഭാ നിയോജക മണ്ഡലം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഡ്യൂറണ്ട് രേഖ ഇംഗ്ലീഷ് വിലാസം https://ml.wikipedia.org/wiki/Durand_Line അഫ്ഗാനിസ്താനും പാകിസ്താനും തമ്മിലുള്ള അന്താരാഷ്ട്ര അതിർത്തി ചുവപ്പുനിറത്തിൽ കാണിച്ചിരിക്കുന്നു.
1893-ലെ ഡ്യൂറണ്ട് രേഖയുമായി വ്യത്യാസമുള്ള ഭാഗങ്ങൾ കറുപ്പുനിറത്തിൽ അടയാളപ്പെടുത്തിയിട്ടുണ്ട്.
പാകിസ്താനും അഫ്ഗാനിസ്താനും തമ്മിലുള്ള അന്താരാഷ്ട്രഅതിർത്തിരേഖയാണ് ഡ്യൂറണ്ട് രേഖ എന്നറിയപ്പെടുന്നത്.
അത്ര കൃത്യമായി തിട്ടപ്പെടുത്താത്ത ഈ അതിർത്തി ഏതാണ്ട് 2,640 കിലോമീറ്റർ (1,610 മൈൽ) നീളമുള്ളതാണ്.
1893-ൽ ബ്രിട്ടീഷ് ഇന്ത്യ ഭരണകൂടവും അഫ്ഗാനിസ്താനിലെ അന്നത്തെ അമീർ ആയിരുന്ന അബ്ദുർ‌റഹ്മാൻ ഖാനും തമ്മിൽ, ഇരുകൂട്ടരുടേയും സ്വാധീനമേഖലക്ക് പരിധി നിശ്ചയിക്കുന്നതിനായി ഒപ്പുവക്കപ്പെട്ട ഡ്യൂറണ്ട് രേഖ കരാർ പ്രകാരമാണ് ഈ അതിർത്തിരേഖ നിലവിൽ വന്നത്.
ബ്രിട്ടീഷ് ഇന്ത്യയിലെ അന്നത്തെ വിദേശകാര്യസെക്രട്ടറി ആയിരുന്ന ഹെന്രി മോർട്ടൈമർ ഡ്യൂറണ്ടിന്റെ പേരിലാണ് ഈ രേഖ അറിയപ്പെടുന്നത്.
വിവിധ പഷ്തൂൺ ജനവിഭാഗങ്ങളുടെ ആവാസമേഖലകളെ രണ്ടായി വിഭജിച്ച ഈ രേഖ അഫ്ഗാനിസ്താൻ പാകിസ്താൻ ബന്ധത്തിനിടയിലുള്ള ഒരു പ്രധാന പ്രശ്നസ്രോതസ്സാണ്.
മാത്രമല്ല, ലോകത്തെ ഏറ്റവും അപകടകരമായ മേഖലകളിലൊന്നിലൂടെയാണ് ഈ രേഖ കടന്നുപോകുന്നത്
ഈ രേഖക്ക് അന്താരാഷ്ട്രഅതിർത്തി എന്ന നിലയിലുള്ള സ്ഥാനം ഇന്നുവരെ പൂർണ്ണമായി കൈവന്നിട്ടില്ല .
വിവിധ അന്താരാഷ്ട്രഭൂപടങ്ങളിൽ പാക് അഫ്ഗാൻ അതിർത്തിയായി ഡ്യൂറണ്ട് രേഖയെ കാണിക്കുന്നുണ്ടെങ്കിലും അഫ്ഗാനിസ്താൻ ഈ രേഖയെ അംഗീകരിച്ചിട്ടില്ല.
രേഖക്ക് കിഴക്കുള്ള പല പ്രദേശങ്ങളുടെ മേലും, പണ്ട് ബ്രിട്ടീഷുകാർക്കോ, ഇന്ന് പാകിസ്താൻ അധികൃതർക്കോ പൂർണമായി ആധിപത്യം സ്ഥാപിക്കാൻ സാധിച്ചിട്ടില്ല.
പല പ്രദേശങ്ങളും രാഷ്ട്രീയസ്വയംഭരണമുള്ള ഗോത്രമേഖലയായി ഇന്നും തുടരുന്നു.
ഡ്യൂറണ്ട് രേഖ കരാർ
ഡ്യൂറണ്ട് രേഖക്ക് ആസ്പദമായ കരാറാണ് ഡ്യൂറണ്ട് രേഖ കരാർ.
ഒറ്റ താളുള്ള ഈ കരാർ, ഏഴ് ചെറിയ ഖണ്ഡികകൾ അടങ്ങിയതായിരുന്നു.
ബ്രിട്ടീഷ് ഇന്ത്യക്ക് വേണ്ടി ഹെന്രി മോർട്ടൈമർ ഡ്യൂറണ്ടും അഫ്ഗാനികൾക്കായി അമീർ അബ്ദുർ റഹ്മാൻ ഖാനുമാണ് 1893 നവംബർ 12-ന് ഈ കരാറിൽ ഒപ്പുവച്ചത്.
ഇതിനെത്തുടർന്ന് അതിർത്തി നിർണ്ണയിക്കുന്നതിന് ബ്രിട്ടീഷ് അഫ്ഗാൻ സം‌യുക്തസംഘം 1894-ൽ സർവേ ആരംഭിക്കുകയും ചെയ്തു.
അവലംബം പുറത്തേക്കുള്ള കണ്ണികൾ ഡ്യൂറണ്ട് രേഖ കരാറിന്റെ പൂർണരൂപം - ഇംഗ്ലീഷ് വിക്കിസോഴ്സിൽ
ഡ്യൂൾ ഇംഗ്ലീഷ് വിലാസം https://ml.wikipedia.org/wiki/Deool
2011ലെ ദേശീയ ചലച്ചിത്രപുരസ്കാരത്തിൽ മികച്ച ചലച്ചിത്രത്തിനുള്ള പുരസ്കാരം നേടിയ ചിത്രമാണ് ഡ്യൂൾ (മറാത്തി: देऊळ).
ഉമേഷ് വിനായക് കുൽക്കർണിയുടെ സംവിധാനത്തിൽ പ്രദർശനത്തിനെത്തിയ ഡ്യൂൾ മറാത്തി ചലച്ചിത്രമാണ് .
അഭിജീത് ഘോലാപ് നിർമ്മിച്ച ഈ ചിത്രത്തിൽ ഗിരീഷ് കുൽക്കർണി, നാന പടേക്കർ, ദിലീപ് പ്രഭവാൾക്കർ, സൊണാലി കുൽക്കർണി എന്നിവർ പ്രധാനവേഷങ്ങൾ കൈകാര്യം ചെയ്തിരിക്കുന്നു.
ഇന്ത്യയുടെ കൊച്ചു ഗ്രാമങ്ങളിൽ ആഗോളവത്കരണം മൂലം ഉണ്ടാവുന്ന മാറ്റങ്ങളും ഗ്രാമങ്ങളുടെ ദയനീയ സ്ഥിതിയും ഈ ചലച്ചിത്രം വരച്ചുകാട്ടുന്നു.
മികച്ച ചിത്രത്തിനുള്ള പുരസ്കാരത്തിനു പുറമെ മികച്ച നടൻ, മികച്ച സംഭാഷണം എന്നിവയ്‌ക്കുള്ള പുരസ്കാരങ്ങൾ ഈ ചിത്രത്തിലൂടെ ഗിരീഷ് കുൽക്കർണി നേടി.
മറാത്തി ചലച്ചിത്രരംഗത്ത് നസീറുദ്ദീൻ ഷാ അരങ്ങേറ്റം കുറിച്ച ചിത്രവും ഡ്യൂൾ ആണ്.
അഭിനേതാക്കൾ ഗിരീഷ് കുൽക്കർണി നാന പടേക്കർ ദിലീപ് പ്രഭവാൾക്കർ സൊണാലി കുൽക്കർണി ജ്യോതി സുഭാഷ് അതിഷ നായിക് ഉഷ നട്ക്കർണി കിഷോർ കദം ശ്രീകാന്ത് യാദവ് അവലംബം
references ↑ {{ cite web }} : Check date values in: | accessdate= ( help ) ; Unknown parameter | refname= ignored ( help ) ↑
ഡ്യൂപ്ലിക്കേറ്റ് (ചലച്ചിത്രം)
ഷിബു പ്രഭാകർ സംവിധാനം ചെയ്ത് സയൺ ഇന്റർനാഷണൽ ഫിലിം ഫാക്ടറിയുടെ ബാനറിൽ സജയ് സെബാസ്റ്റ്യനും ജോജി കെ ജോണും ചേർന്ന് നിർമ്മിച്ച് സുരാജ് വെഞ്ഞാറമൂടിനെ നായകനാക്കി 2009-ൽ പുറത്തിറങ്ങിയ മലയാളം-ഭാഷാ ഹാസ്യ നാടക ചിത്രമാണ് ഡ്യൂപ്ലിക്കേറ്റ് .
നായകൻ എന്ന നിലയിൽ സുരാജ് ആദ്യമായി അഭിനയിക്കുന്ന ചിത്രമാണിത്, ചിത്രത്തിൽ അദ്ദേഹം ഇരട്ടവേഷത്തിലാണ്.
ചിത്രത്തിന് നിഷേധാത്മക നിരൂപണങ്ങളാണ് ലഭിച്ചത്, എങ്കിലും പ്രധാന അഭിനേതാക്കളുടെ ഹാസ്യവും പ്രകടനവും കാരണം പൊതുജനങ്ങളിൽ നിന്ന് ഉയർന്ന പ്രോത്സാഹനക്രരമായ സംസാരം കാരണം കുറഞ്ഞ ബജറ്റിൽ  നിർമ്മിച്ച ഈ ചിത്രം ബോക്‌സ് ഓഫീസിൽ സൂപ്പർ ഹിറ്റായി .
പരിസരം
വർധിച്ചുവരുന്ന കടങ്ങൾ തിരിച്ചടയ്ക്കാൻ ബുദ്ധിമുട്ടുന്ന ജോലിയില്ലാത്ത ഗ്രാമീണനാണ് ശിവൻ കുട്ടി.
അവന്റെ ചിറ്റപ്പൻ പൈന്റ് സുരേഷ് ആണ് അവന്റെ കൂട്ടാളി.
അവൻ തന്റെ മുറപ്പെണ്ണായ മീനാക്ഷിയുമായി പ്രണയത്തിലാണ്, എങ്കിലും അവന്റെ അമ്മാവൻ കേശു ഒന്നിനും കൊള്ളാത്ത ഒരു പുരുഷനുമായുള്ള അവളുടെ ബന്ധം അംഗീകരിക്കുന്നില്ല.
ഒരു തെറ്റിദ്ധാരണ കാരണം അയാളുടെ പിന്നാലെ ഓടുന്ന രണ്ട് പ്രൊഫഷണൽ കൊലയാളികളും അവന്റെ ചുറ്റുമുണ്ട്.
എന്നാൽ, ഒരു വാഹനാപകടത്തെത്തുടർന്ന് ശിവൻ കുട്ടി ഒരു സമ്പന്നനായ വ്യവസായി ജീവനാണെന്ന് തെറ്റിദ്ധരിക്കുമ്പോൾ ജീവിതം വർണ്ണാഭമായ പാച്ചുകളിലേക്ക് മാറുന്നു.
ശിവൻ കുട്ടിയെ നാട്ടുകാർ   തെറ്റിധരിച്ച് ജീവന്റെ സമ്പന്നമായ ആഡംബരമായ വീട്ടിലേക്ക് കൊണ്ടുപോകുന്നു.
ഇതിനിടയിൽ ജീവനെ ശിവൻ കുട്ടിയാണെന്ന് തെറ്റിദ്ധരിച്ച് ശിവൻ കുട്ടിയുടെ വീട്ടിലേക്ക് കൊണ്ടുപോകുന്നു.
ജീവന് പിന്നാലെയുള്ള കൊലയാളികളെ നിയമത്തിന് കീഴിൽ കൊണ്ടുവരാൻ ശിവൻ കുട്ടി പോലീസ് എസിപിയെ സഹായിക്കുന്നതാണ് ഇതിവൃത്തത്തിന്റെ ബാക്കി ഭാഗം.
ഒടുവിൽ ശിവൻ കുട്ടി തന്റെ പ്രണയിയായ മീനാക്ഷിയുമായി  ഒന്നിക്കുന്നു.
അഭിനേതാക്കൾ ശിവൻകുട്ടിയായി സുരാജ് വെഞ്ഞാറമൂട് , ജീവൻ രാജ് (ഇരട്ട വേഷം) മീനാക്ഷിയായി രൂപശ്രീ ശിവൻകുട്ടിയുടെ അമ്മാവനായി ഇന്നസെന്റ് ദാസപ്പനായി ഭീമൻ രഘു പ്രൊഫഷണൽ കില്ലറായി സലിം കുമാർ 1 ബിജുക്കുട്ടൻ പ്രൊഫഷണൽ കില്ലറായി 2 മഹീന്ദ്രനായി റിസ ബാവ ശിവൻ കുട്ടിയുടെ സഹോദരിയായി രശ്മി ബോബൻ ശിവൻകുട്ടിയുടെ അളിയനായി മണിയൻപിള്ള രാജു എസിപി ആന്റണി റൊസാരിയോയായി റിയാസ് ഖാൻ കേശവൻ പട്ടാളമായി ലാലു അലക്‌സ് ശിവൻകുട്ടിയുടെ അമ്മയായി അംബികാ മോഹൻ ജീവൻ രാജിന്റെ പിഎ ആയി അനൂപ് ചന്ദ്രൻ മൈഥിലി റോയ് ജീവൻ രാജിന്റെ സഹോദരനായി റോണി ഡേവിഡ് കലാഭവൻ ഷാജോൺ മച്ചാൻ വർഗീസ് ബിന്ദു മുരളി ബാഹ്യ ലിങ്കുകൾ Gigaplex-ൽ കാണുക Archived 2016-03-04 at the Wayback Machine .
IndiaGlitz.com-ൽ ഡ്യൂപ്ലിക്കേറ്റ് NowRunning.com-ൽ ഡ്യൂപ്ലിക്കേറ്റ് Archived 2010-03-29 at the Wayback Machine .
ചെയ്യുക OneIndia.in-ൽ ഡ്യൂപ്ലിക്കേറ്റ് ചെയ്യുക
ഡ്യൂപ് ഡ്യൂപ് ഡ്യൂപ്
നിസാർ സംവിധാനം ചെയ്ത് 2001-ൽ പുറത്തിറങ്ങിയ ഒരു മലയാളചലച്ചിത്രമാണ് ഡ്യൂപ്പ് ഡ്യൂപ് ഡ്യൂപ്പ്.
സി.പി. രാജശേഖരൻ, ബൈജുജോസഫ് എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.
അഭിനേതാക്കൾ CP രാജശേഖരൻ ബൈജു  ജോസഫ് ഹേസ്റ്റിംഗ് ജോസ്  പല്ലിശ്ശേരി കലാഭവൻ  ഹനീഫ് കലാഭവൻ  നാരായണൻകുട്ടി *നാലിന്  പൊട്ടി രാജീവ്  കളമശ്ശേരി ശാന്തകുമാരി ഷഫീർ ശലോമോൻ
ഡ്യൂറബിൾ വാട്ടർ റിപ്പലന്റ് ഇംഗ്ലീഷ് വിലാസം https://ml.wikipedia.org/wiki/Durable_water_repellent Fluorine-containing durable water repellent makes a fabric water-resistant.
ഡ്യൂറബിൾ വാട്ടർ റിപ്പലന്റ് (Durable water repellent) DWR  ജല-പ്രതിരോധശേഷിയുണ്ടാക്കാനായി (അല്ലെങ്കിൽ ഹൈഡ്രോഫോബിക്) ഫാക്ടറിയിലെ തുണിത്തരങ്ങളിൽ ചേർത്ത് പൂശാൻ ഉപയോഗിക്കുന്നു.
ഫ്ലൂറോപൊളിമെർ ഗുണത്തെ അടിസ്ഥാനമാക്കിയാണ് ഫാക്ടറിയിൽ ഇത്  പ്രയോഗിക്കുന്നത്.
ഡ്യൂറബിൾ വാട്ടർ റിപ്പലന്റ് വെള്ളം കയറാത്ത തുണികൊണ്ടുള്ള തുണിത്തരങ്ങൾ ആയ ഗോർ-ടെക്സ് , തുണിയുമായി കൂട്ടിചേർത്ത് തുണിയുടെ പുറം പാളി ജലത്തിൽ പൂരിതമാകുന്നത് തടയുന്നു.
ഈ സാച്ചുറേഷനെ 'വെറ്റിംഗ് ഔട്ട്' എന്നു വിളിക്കുന്നു.
ഇത് വസ്ത്രത്തിന്റെ ബ്രീത്ത് എബിലിറ്റി കുറയ്ക്കുകയും വെള്ളം പുറത്തു പോകുകയും ചെയ്യുന്നു.
ഡി.ഡബ്ല്യു ആർ കൂടുതൽ കാലങ്ങളിൽ ഉപയോഗിക്കുമ്പോൾ ആവശ്യമെങ്കിൽ റീ-ട്രീറ്റ്മെന്റ് ശുപാർശ ചെയ്യുന്നു.
നിരവധി സ്പ്രേ ഓൺ, അലക്ക് ഉൽപ്പന്നങ്ങൾ നോൺ-വാട്ടർ പ്രൂഫ് വസ്ത്രങ്ങളുടെ ട്രീറ്റ്മെന്റിനുപയോഗിക്കുന്നു.
കായിക വസ്ത്രങ്ങളുടെ ഉറവിടങ്ങളിൽ നിന്നും വാട്ടർ റെപെലെൻസി നഷ്ടപ്പെടുവാൻ സാധിക്കാത്ത തരം വസ്ത്രങ്ങളുടെ പുനർനിർമ്മാണം ലഭ്യമാണ്.
ഡി.ഡബ്ല്യു ആർ പ്രയോഗരീതിയിൽ രാസവസ്തുവിന്റെ ലായനി സ്പ്രേ അല്ലെങ്കിൽ മുങ്ങികിടക്കുന്ന വിധം ഉപയോഗിച്ച് പ്രയോഗിക്കുന്നു.
ഡ്യൂറൺ മഡോണ ഇംഗ്ലീഷ് വിലാസം https://ml.wikipedia.org/wiki/Dur%C3%A1n_Madonna Durán Madonna , c. 1435–38.
100 cm × 52 cm.
Oil on oak wood.
Museo del Prado , Madrid.
Frame not captured in this reproduction.
1435 നും 1438 നും ഇടയിൽ നെതർലാൻഡിഷ് ചിത്രകാരൻ റോജിയർ വാൻ ഡെർ വീഡൻ ഓക്ക് പാനലിൽ ചിത്രീകരിച്ച ഒരു എണ്ണച്ചായാചിത്രമാണ് ഡ്യൂറൺ മഡോണ.
ജാൻ വാൻ ഐക്കിന്റെ ഇൻസ് ഹാൾ മഡോണയിൽ നിന്നാണ് ഈ ചിത്രം ഉത്ഭവിച്ചത്.
ഇപ്പോൾ ഈ ചിത്രം മാഡ്രിഡിലെ പ്രാഡോയിൽ സംരക്ഷിച്ചിരിക്കുന്നു.
സ്വർണ്ണ നിറത്തിലുള്ള നൂൽ കൊണ്ട് അലങ്കരിച്ചിരിക്കുന്ന നീളമുള്ളതും ഒഴുകുന്നതുമായ ചുവന്ന അങ്കി ധരിച്ചുകൊണ്ട് ശാന്തമായി ഇരിക്കുന്ന കന്യാമറിയത്തിന്റെ മടിയിൽ ഇരിക്കുന്ന യേശുവായ കുഞ്ഞിനെയും ചിത്രീകരിച്ചിരിക്കുന്നു.
ചിത്രശാല ജാൻ വാൻ ഐക്ക്, ഇൻസ് ഹാൾ മഡോണ, 1433-ൽ ചിത്രീകരിച്ച പാനൽ എണ്ണഛായാചിത്രം.
ദ മഡോണ സ്റ്റാൻഡിംഗ് , സി. 1430–1432.
, ഡിപ്റ്റിച്ചിന്റെ ഇടത് വിംഗിൽ കന്യകയും കുട്ടിയും സെന്റ് കാതറിൻ ഒരു ലാൻഡ്സ്കേപ്പിൽ, 'Kunsthistorisches മ്യൂസിയം, വിയന്ന. കന്യകയും കുട്ടിയും സിംഹാസനത്തിൽ, സി. 1433, മ്യൂസിയോ തൈസെൻ-ബോർനെമിസ', Museo Thyssen-Bornemisza .
ഹാൻസ് മെംലിംഗ്, കന്യകയും കുട്ടിയും രണ്ട് മ്യൂസിക്കൽ ഏഞ്ചലുകളുമായി സിംഹാസനത്തിലിരിക്കുന്നു.
എണ്ണ പാനൽ, 1465 നും 1467 നും ഇടയിൽ, നെൽ‌സൺ-അറ്റ്കിൻസ് മ്യൂസിയം ഓഫ് ആർട്ട്.
Nelson-Atkins Museum of Art .
മാസ്റ്റർ ഓഫ് എംബ്രോയിഡറി ഫോളിയേജ്, വിർജിൻ ആൻഡ് ചൈൽഡ് ഇൻ എ ലാൻഡ്സ്കേപ്പ്, ഓയിൽ ഓൺ പാനൽ, സി 1490, ഫിലാഡൽഫിയ മ്യൂസിയം ഓഫ് ആർട്ട്.
Philadelphia Museum of Art .
Quentin Massys , Virgin and Child , oil on panel, circa 1495, Royal Museums of Fine Arts of Belgium .
Sources അവലംബം ഗ്രന്ഥസൂചിക Acres, Alfred.
"Rogier van der Weyden's Painted Texts".
Artibus et Historiae , Volume 21, No. 41, 2000.
75–109 Blum, Shirley Neilsen.
"Symbolic Invention in the Art of Rogier van der Weyden".
Journal of Art History , Volume 46, Issue 1–4, 1977 Campbell, Lorne and Van der Stock, Jan. (ed.) Rogier van der Weyden: 1400–1464.
ISBN 978-90-8526-105-6 Campbell, Lorne .
ISBN 1-904449-24-7 Hand, John Oliver; Metzger, Catherine; Spronk, Ron.
Prayers and Portraits: Unfolding the Netherlandish Diptych .
Yale University Press, 2006.
ISBN 0-300-12155-5 Koch, Robert A. "Copies of Rogier van der Weyden's Madonna in Red".
Record of the Art Museum , Princeton University, volume 26, issue 2, 1967.
46–58 Nosow, Robert.
Ritual Meanings in the Fifteenth-Century Motet .
Cambridge University Press, 2012.
ISBN 0-521-19347-8 Panofsky, Irwin.
ISBN 978-0-06-430002-5 പുറം കണ്ണികൾ Gallery caption at the Museo del Prado Archived 2015-12-02 at the Wayback Machine .
ഡ്യൂൺ ബഗ്ഗി ബ്രൂസ് മേയേഴ്സ് എന്ന കമ്പനിയുടെ ഒരു ഡ്യൂൺ ബഗ്ഗി
വലിയ ചക്രങ്ങളും വിശാലമായ ടയറുകളുമുള്ള ഒരു വിനോദ മോട്ടോർ വാഹനമാണ് ഡ്യൂൺ ബഗ്ഗി .
ഇത് ബീച്ച് ബഗ്ഗി എന്നും അറിയപ്പെടുന്നു.
മണൽത്തീരങ്ങളിലോ, ബീച്ചുകളിലോ, മരുഭൂമിയിലോ വിനോദത്തിനായി ഡ്യൂൺ ബഗ്ഗികൾ ഉപയോഗിക്കുന്നു.
മേൽമൂടിയില്ലാത്തതും, പിൻവശത്ത് എഞ്ചിൻ ഘടിപ്പിച്ചിരിക്കുന്നതുമായ ഡിസൈനാണ് ഈ വാഹനത്തിനുള്ളത്.
നിലവിലുള്ള ഒരു വാഹനം പരിഷ്‌ക്കരിച്ചുകൊണ്ടോ ഒരു പുതിയ വാഹനം നിർമ്മിച്ചുകൊണ്ടോ ഒരു ഡ്യൂൺ ബഗ്ഗി സൃഷ്ടിക്കാൻ കഴിയും.
മരുഭൂമിയിൽ ഓടുന്ന ഒരു ഡ്യൂൺ ബഗ്ഗി അവലംബം
ഡ്രം ഇംഗ്ലീഷ് വിലാസം https://ml.wikipedia.org/wiki/Drum Drum carried by John Unger, Company B, 40th Regiment New York Veteran Volunteer Infantry Mozart Regiment, December 20 , 1863
വടികൊണ്ടോ, കൈ കൊണ്ടോ കൊട്ടി ശബ്ദമുണ്ടാക്കുന്ന തുകൽ കൊണ്ടുണ്ടാക്കിയിരിക്കുന്ന സംഗീത ഉപകരണങ്ങളിൽ പെടുന്ന ഒന്നാണ് ഡ്രം .
ഇത് സാങ്കേതികപരമായി മെംബ്രാഫോൺ ( membranophone ) വിഭാഗത്തിൽ പെടുന്ന സംഗീതോപകരണമാണ്.
ഡ്രമിന്റെ പ്രധാന ഭാഗം ഇതിന്റെ വലിച്ച് കെട്ടിയ തുകലാണ്.
ഈ തുകൽ ഒരു ഷെൽ അല്ലെങ്കിൽ വൃത്താകൃതിയിലുള്ള ഒന്നിന്റെ മുൻ ഭാഗത്ത് വലിച്ച് കെട്ടിയിരിക്കുന്നത്.
ഇതിന്റെ മുകളിൽ ഡ്രം സ്റ്റിക് എന്ന പേരിൽ അറിയപ്പെടുന്ന വടി കൊണ്ട് അടിച്ച് ശബ്ദം പുറപ്പെടുവിക്കുന്നത്.
ലോകത്തെ ഏറ്റവും പഴയ സംഗീതോപകരണങ്ങളിൽ ഒന്നായി ഡ്രമിന്റെ കണക്കാക്കപ്പെടുന്നു.
ഇതിന്റെ രൂപഭാഗങ്ങൾ പുരാതനകാലത്തുമുതലുള്ളത് ഇന്നും തുടരുന്നു.
ചില സംഗീത മേളയിൽ പല ഡ്രമ്മുകൾ ഒന്നിച്ച് ചേർത്ത് ഡ്രം കിറ്റ് ഉണ്ടാക്കുന്നു.
അവലംബം Howie.
Tuning .
Retrieved on: April 22 , 2005 .
Drum Woods .
പുറത്തേക്കുള്ള കണ്ണികൾ Drums എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
WikiRecording's Guide to Recording Drums CenterStageM: Drums history for vintage and current, Drummers forum, Drum help, Drum Tips more 411Drums: Drums Lessons, Drum Tabs, Drum History, Drum Tips more Archived 2014-07-01 at the Wayback Machine .
ഡ്രംസ് ഇംഗ്ലീഷ് വിലാസം https://ml.wikipedia.org/wiki/Drum_kit ഡ്രം സെറ്റ്
കൊട്ടുവാൻ ഉപയോഗിക്കുന്ന പലതരം പാശ്ചാത്യ താള വാദ്യോപകരണങ്ങൾ ഒരാൾക്ക് ഒറ്റയ്ക്ക് ഒരുമിച്ച് വായിക്കുവാൻ ചേർത്ത് വച്ചിരിക്കുന്ന കൂട്ടത്തെ ഡ്രംസ് അല്ലെങ്കിൽ 'ഡ്രം സെറ്റ്' എന്ന് പറയുന്നു.
ഇതിൽ പഴയകാലത്ത് ഉപയോഗിച്ചിരുന്ന മരക്കട്ടകൾ, തുകൽ അല്ലെങ്കിൽ ഫൈബർ കൊണ്ട് ഉണ്ടാക്കിയ പലതരം ഡ്രംമുകളും, പശുവിന്റെ കഴുത്തിൽ പണ്ട് കാലത്ത് കെട്ടിയിരുന്ന മണി (കൌ ബെൽ), ട്രയാഗിൾസ് എന്നറിയപ്പെടുന്ന ത്രികോനാക്രിതിയിലുള്ള കമ്പി ഫ്രൈമുകൾ, കിലുക്കാൻ ഉപയോഗിക്കുന്ന ടാംബോറിൻ , പലതരം മണികൾ എന്നിവയുണ്ടാവും.
ഒരു ഡ്രം സെറ്റിന്റെ പ്രധാന ഭാഗങ്ങൾ കാലുകൾ കൊണ്ട് വായിക്കുന്ന ' ബേസ് ഡ്രം ', ' ഹൈ ഹാറ്റ് ' മുതലായവയും, കൈകൾ കൊണ്ട് വായിക്കുന്ന ' സ്നേർ ഡ്രം ', ' ടോം ടോം ', ' ഫ്ലോർ ടോം ', 'സിംബൽസ്' എന്നിവയും ആയിരിക്കും.
ഇവ വായിക്കുന്നത് കാലുകളിൽ പെടലും, കൈകളിൽ വടികളോ (stick ), ബ്രഷോ(brush )ഉപയോഗിച്ചായിരിക്കും ആയിരിക്കും.
വിവിധ സംഗീത രീതികൾക്കും വിവിധ രീതിയിലാണ് ഡ്രംസ് വായിക്കുന്നത്.
ഉദാഹരണത്തിന്: റോക്ക് മുസിക് ആണെങ്കിൽ 'ബേസ് ദ്രമും', 'സ്നേർ ദ്രമും', 'ഹൈ ഹാറ്റ്'ഉം ആണ് പ്രധാനം.
എന്നാൽ ജാസിൽ 'റൈഡ് സിംബലും', സ്നേർ ഡ്രം' ന്റെ ചില ശൈലികളുമാണ് പ്രധാനം.
'ഡ്രം സെറ്റ്' എന്നുള്ള വാക്ക് 1890 കളിൽ ബ്രിട്ടനിലാണ് ആദ്യമായി ഉപയോഗിച്ചത്.
അതിനെ തന്നെ 'ഡ്രം കിറ്റ്‌', 'ട്രാപ്‌ സെറ്റ്', ഡ്രംസ് എന്ന് പല പേരുകളിൽ വിളിക്കും.
ഇവ എല്ലാം ആദ്യ കാലങ്ങളിൽ വേറെ വേറെ ആയിരുന്നു വായിച്ചിരുന്നത്.
എന്നാൽ ഒര്കെസ്ട്രകളിൽ സാമ്പത്തികമായുള്ള ലാഭത്തിനു വേണ്ടി ആളുകളുടെ എണ്ണം കുറയ്ക്കാനായി ഒരാൾ തന്നെ കൂടുതൽ ഡ്രംമ്മുകൾ കൈകാര്യം ചെയ്യുവാൻ തുടങ്ങി.
1890 ലാണ് കാലുകൾ കൊണ്ടുള്ള പെടൽ പരീക്ഷണം നടത്തിത്തുടങ്ങിയത്.
1909 മുതൽ ബേസ്ഡ്രം നിലവിൽ വരുകയും ആധുനിക 'ഡ്രം കിറ്റിനു' രൂപം കൊടുക്കുകയും ചെയ്തു.
1940 ലാണ് രണ്ട് ഡ്രംമ്മുകൾ കാലുകളിൽ വച്ച് വായന തുടങ്ങിയത്.
പിന്നീട് ഇലക്ട്രോണിക് ഡ്രംമ്മുകളും, ഡ്രം മഷീനുകളും നിലവിൽ വന്നു.
ഡ്രം വായിക്കുന്ന ആളെ ഡ്രമ്മർ(drummer ) എന്ന് വിളിക്കുന്നു.
പ്രധാനപ്പെട്ട ചില ഡ്രമ്മർമാർ ബില്ലി കോബാം, കാൾ പാമർ, കീത്ത് മൂൺ, ജോൺ ബോണാം, റിന്ഗോ സ്റ്റാർ, ഫിൽ കോളിൻസ്, നിക്കോ മക് ബ്രെയിൻ തുടങ്ങിയവരാണ്.
ഇന്ന് ലോകത്തിന്റെ എല്ലാ ഭാഗങ്ങളിലും പല സംഗീത രീതികളിലും ഡ്രം കിറ്റ്‌ ഉപയോഗിക്കുന്നുണ്ട്.
ഡ്യൂയി ഡെസിമൽ വർഗ്ഗീകരണം ഇംഗ്ലീഷ് വിലാസം https://ml.wikipedia.org/wiki/DDC
ഗ്രന്ഥശാലാശാസ്ത്രത്തിൽ ഗ്രന്ഥങ്ങളെ അവയുടെ വിഷയസ്വഭാവമനുസരിച്ച് വിവിധ വിഭാഗങ്ങളായി വർഗ്ഗീകരിക്കുന്നതിനു വേണ്ടി  അന്താരാഷ്ട്രതലത്തിൽ അംഗീകരിക്കപ്പെട്ട ഒരു വർഗ്ഗീകരണസമ്പ്രദായമാണു് ഡ്യൂയി ഡെസിമൽ വർഗ്ഗീകരണം (Dewey Decimal Classification) അഥവാ ഡി.ഡി.സി. 1876-ൽ മെൽവിൽ ഡ്യൂയി ആവിഷ്കരിച്ചു പ്രചാരത്തിൽ വരുത്തിയതാണു് ഈ സംവിധാനം.
ലോകമെമ്പാടും 135 രാഷ്ട്രങ്ങളിലായി രണ്ടു ലക്ഷത്തിലേറെ ഗ്രന്ഥശാലകളിൽ ഈ സമ്പ്രദായം ഉപയോഗിച്ചുവരുന്നു.
തുടക്കം മുതൽ ഇന്നുവരെ 23 പ്രധാന പതിപ്പുകളിലൂടെ ഈ വർഗ്ഗീകരണമാനകം കാലാകാലമായി പരിഷ്കരിക്കപ്പെട്ടു വന്നിട്ടുണ്ടു്.
ഏറ്റവും ഒടുവിലെ പതിപ്പ് 2011-ൽ പുറത്തിറങ്ങി.
ഗ്രന്ഥശാലകളിൽ ഓരോ പുസ്തകത്തിനും ലൈബ്രേറിയൻ ഒരു പ്രത്യേക ഡ്യൂയി ദശാംശസംഖ്യ  (DDC Number) നൽകുകയും ആ സംഖ്യയ്ക്കു് അലമാരകളിൽ പ്രത്യേകം നീക്കിവെച്ചിട്ടുള്ള സ്ഥാനത്തു് പുസ്തകം സൂക്ഷിച്ചുവെക്കുകയും ചെയ്യുന്നു.
ഇപ്രകാരം ചെയ്യുമ്പോൾ ഗ്രന്ഥം പെട്ടെന്നു കണ്ടെത്തുവാനും അതിനു തക്ക സ്ഥലത്തുതന്നെ തിരിച്ചുവെക്കാനും എളുപ്പമാവുന്നു.
രൂപകൽപ്പന മെൽവിൽ ഡ്യൂയി , ഡ്യൂയി ഡെസിമൽ വർഗ്ഗീകരണത്തിന്റെ ഉപജ്ഞാതാവ്
വിഷയസ്വഭാവമനുസരിച്ച് പത്തു വർഗ്ഗങ്ങളും (Classes) അതിലോരോന്നിലും പത്തു വിഭാഗങ്ങളും (Divisions) അവയ്ക്കുള്ളിൽ തന്നെ പത്തു് ഉപവിഭാഗങ്ങളും (Sections) ആയി തരം തിരിക്കാവുന്ന വിധത്തിലാണു് ഡി.ഡി.സി. വിഭാവനം ചെയ്തിരിക്കുന്നതു്.
ഇവയിൽ ചില വിഭാഗങ്ങൾ ഇപ്പോൾ ആവശ്യമില്ലാത്തതോ ഇതുവരെ ഉപയോഗപ്പെടുത്താത്തതോ ആയതിനാൽ യഥാർത്ഥത്തിൽ 99 ഡിവിഷനുകളും 908 സെൿഷനുകളും മാത്രമാണു് നിലവിൽ ഉള്ളതു്.
പ്രധാന വിഷയം ഒരു പൂർണ്ണസംഖ്യയാണെങ്കിലും ഉപവിഷയമോ സഹവിഷയമോ ആയി മറ്റൊരെണ്ണം കൂടി വരികയാണെങ്കിൽ അവയുടെ സൂചന കൂടി ഉൾപ്പെടുവാൻ കൃത്യമായ ഒരു ദശാംശസംഖ്യ കൂടി ചേർക്കുക എന്ന രീതിയാണു് ഡി.ഡി.സി.യിൽ അവലംബിച്ചിരിക്കുന്നതു്.
അതിനാലാണു് ദശാംശവർഗ്ഗീകരണം എന്ന പേരിൽ ഇതറിയപ്പെടുന്നതു്.
ഉദാഹരണത്തിനു് യൂറോപ്യൻ ധനത്തത്വശാസ്ത്രത്തെക്കുറിച്ചുള്ള ഒരു പുസ്തകത്തിനു് 330.94 എന്ന വർഗ്ഗമാണു ചേരുക (ധനതത്വശാസ്ത്രം =
പുസ്തകങ്ങൾ ചിട്ടപ്പെടുത്തിയിരിക്കുന്നതു് അവയുടെ വർഗ്ഗീകരണസംഖ്യയുടെ ആരോഹണക്രമത്തിലായിരിക്കും.
തുടർന്നും, രണ്ടോ അതിലധികമോ പുസ്തകങ്ങൾക്കു് ഒരേ സംഖ്യ ലഭിക്കുന്നുവെങ്കിൽ, അക്ഷരമാലാക്രമത്തിൽ അവയെ വീണ്ടും വിഭാഗീകരിക്കുന്നു.
ലേഖകന്റെ അവസാനപേരിന്റെ ആദ്യത്തെ ഒന്നോ രണ്ടോ അക്ഷരങ്ങൾ ആണു് സാധാരണ ഇതിനുപയോഗിക്കുന്നതു്.
കൃത്യമായി ഒരു ലേഖകനെ സൂചിപ്പിക്കാനാവാത്ത സാഹചര്യമുണ്ടെങ്കിൽ പുസ്തകത്തിന്റെ പേരു തന്നെ ഇതിനുപയോഗപ്പെടുത്തുന്നു.
ഒരു പ്രത്യേക ഡി.ഡി.സി. കാറ്റലോഗ് സംവിധാനം ഉപയോഗപ്പെടുത്തുമ്പോഴും അതേ ഗ്രന്ഥശാലയിലെ പുസ്തകസഞ്ചയത്തെ വ്യത്യസ്തരൂപങ്ങളിലുള്ള പട്ടികകളിലായി അലമാരകളിൽ സൂക്ഷിക്കുവാനോ അടുക്കുവാനോ ഉള്ള സൗകര്യം ഈ സമ്പ്രദായം നൽകുന്നുണ്ടു്.
അതുകൊണ്ടു് പ്രത്യക്ഷത്തിൽ ഒരേ സ്വഭാവമുള്ള രണ്ടു പുസ്തകങ്ങൾ (ഉദാഹരണത്തിനു് കേരളത്തിലെ വാസ്തുവിദ്യ;കേരളത്തിന്റെ ഭൂമിശാസ്ത്രം) പരസ്പരം അകന്നുമാറി രണ്ടിടങ്ങളിൽ സൂക്ഷിക്കപ്പെട്ടു എന്നു വരാം.
വർഗ്ഗങ്ങൾ 000 സാമാന്യവിജ്ഞാനം, ഗ്രന്ഥാലയശാസ്ത്രം, കമ്പ്യൂട്ടർ ശാസ്ത്രം 100 തത്ത്വശാസ്ത്രം, മനഃശാസ്ത്രം 200 മതം 300 സാമൂഹ്യശാസ്ത്രം 400 ഭാഷ 500 ശാസ്ത്രം 600 സാങ്കേതികത 700 കല 800 സാഹിത്യം 900 ചരിത്രം, ഭൂമിശാസ്ത്രം, ജീവചരിത്രം പട്ടികകൾ മാനക ഉപവിഭാഗം മേഖലകൾ തനതു സാഹിത്യങ്ങൾ തനതു ഭാഷകൾ വംശീയമോ ഗോത്രപരമോ ദേശീയമോ ആയ വിഭാഗങ്ങൾ ഭാഷകൾ വ്യക്തികൾ സ്വാധീനങ്ങൾ
ഡി.ഡി.സി. സമ്പ്രദായം മറ്റു പല തരം ഗ്രന്ഥവർഗ്ഗീകരണരീതികൾക്കും പ്രചോദനവും മാതൃകയുമാവുകയുണ്ടായി.
സങ്കീർണ്ണമെങ്കിലും കൂടുതൽ  വ്യാപകമായി ഉപയോഗിക്കാവുന്ന യു.ഡി.സി. എന്ന സാർവ്വജനീന ദശാംശവർഗ്ഗീകരണം (Universal Decimal Classification UDC) ആണു് ഇതിൽ ഏറ്റവും പ്രധാനമായതു്.
സംഖ്യകൾക്കും അക്ഷരങ്ങൾക്കും പുറമേ അർദ്ധവിരാമം , കോഷ്ഠങ്ങൾ തുടങ്ങിയ ചില ചിഹ്നങ്ങൾ കൂടി ഉൾപ്പെട്ടതാണു് യു.ഡി.സി. കൊറിയ , ചൈന , ജപ്പാൻ തുടങ്ങിയ രാഷ്ട്രങ്ങൾ ഡി.ഡി.സി.യെ പിൻപറ്റി തനതായ വർഗ്ഗീകരണനിലവാരങ്ങൾ ആവിഷ്കരിച്ചിട്ടുണ്ടു്.
പതിപ്പുകൾ പൂർണ്ണ പതിപ്പ് പ്രസിദ്ധീകരിച്ച വർഷം സംക്ഷിക്ത പതിപ്പ് പ്രസിദ്ധീകരിച്ച വർഷം 1st 1876 2nd 1885 3rd 1888 4th 1891 5th 1894 1st 1895 6th 1899 7th 1911 8th 1913 2nd 1915 9th 1915 10th 1919 11th 1922 3rd 1926 12th 1927 4th 1929 13th 1932 5th 1936 14th 1942 6th 1945 15th 1951 7th 1953 16th 1958 8th 1959 17th 1965 9th 1965 18th 1971 10th 1971 19th 1979 11th 1979 20th 1989 12th 1990 21st 1996 13th 1997 22nd 2003 14th 2004 23rd 2011 15th 2012
ഘും ഇംഗ്ലീഷ് വിലാസം https://ml.wikipedia.org/wiki/Ghum
ബംഗാളിലെ ഡാർജീലിങ്ങ് മലനിരകളിൽപ്പെട്ട  ഒരു ഉയർന്ന പ്രദേശമാണ് ഘും .
ഇന്ത്യയിലെ ഏറ്റവും  ഉയരം  കൂടിയ സ്ഥലത്തുള്ള  റെയിൽവേ സ്റ്റേഷൻ ഇവിടെ സ്ഥിതിചെയ്യുന്നു.
2,258 മീറ്റർ (7,407 അടി) ഉയരത്തിലാണിത്.
ബുദ്ധമതധ്യാനകേന്ദ്രങ്ങൾ കൂടാതെ യുദ്ധസ്മാരകങ്ങളും  ഘൂമിൽ കാണാം .
Ghum, railway station at 2257m (7407 ft), the highest point of Darjeeling Himalayan Railway
ഡാർജിലിങ്ങിൽ നിന്നും  6 കി.
മീറ്റർ  തെക്കുഭാഗത്തായി ഘൂം  സ്ഥിതിചെയ്യുന്നു.
ഘുമുസാരി പശു വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Ghumusari_cattle
കന്നുകാലികളുടെ ഖുമുസാരി ഇനത്തെ “ദേശി” എന്നും വിളിക്കുന്നു.
ഗഞ്ചം ജില്ലയുടെ പടിഞ്ഞാറൻ ഭാഗവും ഒഡീഷയിലെ ഫുൾബാനി ജില്ലയുടെ സമീപ പ്രദേശങ്ങളും ഉൾപ്പെടുന്നു.
ഇത് പ്രധാനമായും ഡ്രാഫ്റ്റ് കന്നുകാലി ഇനമാണ്, പക്ഷേ പാൽ, വളം, ഇന്ധനം എന്നിവയ്ക്കായി കുറച്ച് മൃഗങ്ങളെ പരിപാലിക്കുന്നു.
കാളകളുടെ വരൾച്ചയെ തദ്ദേശീയമായ മറ്റ് കാളകളെ അപേക്ഷിച്ച് മികച്ചതായി കണക്കാക്കുന്നു.
മൃഗങ്ങൾ ചെറിയ വലുപ്പമുള്ളതും അന്താരാ ശക്തരുമാണ്.
അവ പ്രധാനമായും വെളുത്ത നിറത്തിലാണ്, പക്ഷേ ചിലപ്പോൾ ചാരനിറത്തിലുള്ള ഷേഡുകളും കാണാം.
കൊമ്പുകൾ ഇടത്തരം വലിപ്പമുള്ളവയാണ്, കൂടുതലും മുകളിലേക്കും അകത്തേക്കും വളഞ്ഞവയാണ്, എന്നാൽ ചില മൃഗങ്ങൾക്ക് നേരായ കൊമ്പുകളും ഉണ്ട്.
ഈ ഇനത്തിലെ മൃഗങ്ങൾക്ക് പരന്നതും വിശാലമായ നെറ്റി ഉള്ളതുമായ ഒരു ചെറിയ തലയുണ്ട്, കണ്ണുകൾക്കിടയിൽ വിഷാദമുണ്ട്.
മൃഗങ്ങളെ സെമി-ഇന്റൻസീവ് മാനേജ്മെന്റ് സിസ്റ്റത്തിലാണ് പരിപാലിക്കുന്നത്, അപൂർവ്വമായി മാത്രമേ ഏതെങ്കിലും കാലിത്തീറ്റ  നൽകാറുള്ളു .
മുലയൂട്ടുന്ന പശുക്കൾക്കും കാളകൾക്കും വൈക്കോൽ, അരി തവിട്, അടുക്കള മാലിന്യങ്ങൾ എന്നിവ നൽകുന്നു.
രാവിലെ മണിക്കൂറിലൊരിക്കൽ മാത്രമാണ് പശുക്കളെ പാലുകറക്കുന്നത് ഒരു കറവകാലത്തെ പാൽ വിളവ് 450-650 കിലോഗ്രാം മുതൽ പാൽ കൊഴുപ്പ് 4.8-4.9% വരെയാണ്.
പരാമർശങ്ങൾ ↑ https://www.dairyknowledge.in/article/ghumusari ↑ http://14.139.252.116/agris/bridDescription.aspx%5Bപ്രവർത്തിക്കാത്ത+കണ്ണി%5D പുറംകണ്ണികൾ
ഘാതു ഇംഗ്ലീഷ് വിലാസം https://ml.wikipedia.org/wiki/Ghatu
ബംഗ്ലാദേശിന്റെ കിഴക്കൻ ഭാഗത്തെ ഒരു തരം പരമ്പരാഗത സാംസ്കാരിക ഗാനമാണ് ഘാതു അല്ലെങ്കിൽ ഘേതു ഗാനം .
ഈ പാരമ്പര്യം കുറഞ്ഞുവരികയാണെങ്കിലും മൺസൂൺ കാലത്താണ് പരമ്പരാഗതമായി ഈ പാട്ടുകൾ പാടുന്നത്.
പ്രധാനമായും മൈമെൻസിംഗിന്റെ വടക്കുകിഴക്കൻ ഭാഗങ്ങളിലും ബംഗ്ലാദേശിലെ സിൽഹെറ്റിന്റെ താഴ്ഭാഗങ്ങളിലുമാണ് ഉത്സവം നടക്കുന്നത്.
മനഷയിലെ ബിഷാർജന്റെ തലേന്ന് (ബംഗാളി: মনসার ভাসান) ഭദ്രോയുടെ ആദ്യ ദിനം (ബംഗാളി കലണ്ടറിലെ അഞ്ചാം മാസം) ആരംഭിക്കുകയും പിന്നീട് മൺസൂൺ കാലത്തെ വിജയ ദശമി ദിനത്തിൽ ആഘോഷിക്കുകയും ചെയ്യുന്നു.
കൗമാരക്കാരനായ ഒരു ആൺകുട്ടിയെ ചുറ്റിപ്പറ്റിയാണ് ഉത്സവം.
ആൺകുട്ടി ശാരി വസ്ത്രം ധരിക്കുകയും മുടി നീട്ടി വളർത്തുകയും ചെയ്യുന്നു, ഒരു പെൺകുട്ടിയോട് സാമ്യമുള്ളതാണ്.
വളരെ ചെറിയ ആൺകുട്ടികൾ ലൈംഗികമായി ദുരുപയോഗം ചെയ്യപ്പെട്ടു.
ഇത് സംഗീതത്തിന്റെ ഈ രൂപത്തിന്റെ തകർച്ചയ്ക്ക് കാരണമായി.
ഉത്സവ വേളയിൽ നൃത്തം ചെയ്തുകൊണ്ടോ അല്ലെങ്കിൽ ഘാതു  പാട്ടിനെ പ്രതിനിധീകരിച്ച് കൊണ്ടോ ഒരുതരം ആട്ടക്കഥയുടെ വേഷം ചെയ്യുന്നു.
ഘാതു  ഗാനങ്ങൾ പ്രധാനമായും രാധാകൃഷ്ണനെ ചുറ്റിപ്പറ്റിയുള്ളതാണ്.
ഹുമയൂൺ അഹമ്മദിന്റെ ഘേതുപുത്ര കൊമോള എന്ന സിനിമ ഒരു യുവ ഘാതു ഗായകന്റെ ജീവിതത്തെ അടിസ്ഥാനമാക്കിയുള്ളതാണ്.
ഘാതകവധം ഇംഗ്ലീഷ് വിലാസം https://ml.wikipedia.org/wiki/Ghathakavadham
ദി സ്ലേയർ സ്ലെയിൻ ( ഇംഗ്ലീഷ് : The Slayer Slain ) എന്നത് മിസിസ് ഫ്രാൻസെസ് റൈറ്റ് കോളിൻസ്,  റവ.
റിച്ചാർഡ് കോളിൻസ് എന്നിവരുടെ രചനയിൽ ജൂലൈ 1864 മുതൽ ഏപ്രിൽ 1866 കാലയളവിൽ സി.എം.എസ്. കോളേജിൽ നിന്നുള്ള വിദ്യാസംഗ്രഹം എന്ന ത്രൈമാസികാ ആനുകാലികത്തിൽ തുടർ കൃതിയായി പ്രസിദ്ധീകരിച്ച ഒരു ഇംഗ്ലീഷ് നോവലാണ്.
ഈ കൃതിയുടെ മലയാള വിവർത്തനമാണ് ഘാതകവധം എന്നറിയപ്പെടുന്നത്.
1859-ലാണ് കോളിൻസ് മദാമ്മ ഇത് എഴുതിത്തുടങ്ങിയത്.
അവരുടെ മരണശേഷം ഭർത്താവായ റിച്ചാർഡ് കോളിൻസ് ഇത് എഴുതിപ്പൂർത്തിയാക്കുകയും 1864-ൽ കോട്ടയം സെമിനാരിയിൽ നിന്ന് പ്രസിദ്ധപ്പെടുത്തിയിരുന്ന വിദ്യാസംഗ്രഹം എന്ന മാസികയിൽ ഇംഗ്ലീഷ് ഭാഷയിൽ പ്രസിദ്ധീകരിക്കുകയും ചെയ്തു.
1877-ൽ ഘാതകവധം എന്ന പേരിൽ മലയാളപരിഭാഷ റിച്ചാർഡ് കോളിൻസ് പുറത്തിറക്കിയെന്നും, അത് മലയാളത്തിലെ ആദ്യനോവലെന്നും നിരാധാരമെങ്കിലും പരിഗണിക്കപ്പെടാറുണ്ട്.
പത്തൊമ്പതാം നൂറ്റാണ്ടിലെ ക്രിസ്ത്യാനി കുടുംബങ്ങളിലെ ജീവിതരീതികൾ പ്രതിപാദിക്കുന്ന സാമൂഹ്യപ്രസക്തിയുള്ള ഈ കൃതിയിലെ മുഖ്യവിഷയം സ്ത്രീധനമാണ് .
മലയാള വിവർത്തനം ഘാതകവധം പ്രഥമപതിപ്പിന്  റിച്ചാർഡ് കോളിൻസ് നൽകിയ മുഖവുര.
ഘാതകവധം എന്ന  നാമത്തിലുള്ള മലയാള വിവർത്തനം 1878-ൽ സി.എം.എസ്. പ്രവർത്തനങ്ങളുടെ ഭാഗമായി പ്രസിദ്ധീകരിച്ചു, എന്നാൽ പരിഭാഷ ചെയ്തതാരെന്ന് രേഖപ്പെടുത്തിയിട്ടില്ലാത്തതിനാൽ ഭാഷാന്തരം അജ്ഞാതകർതൃത്വമാണ്.
എന്നാൽ, മലയാളത്തിലെ ആദ്യകാല നോവലുകളിലൊന്നായും 1877-ൽ പുറത്തിറങ്ങിയതായും ഘാതകവധം നിരാധാരമാണെങ്കിലും, പരിഗണിക്കപ്പെടാറുണ്ട്.
വസ്തുതാപരമല്ലെങ്കിലും, സി.എം.എസ്. മിഷണറി പ്രവർത്തകയായിരുന്ന കോളിൻസ് മദാമ്മ (മിസിസ് ഫ്രാൻസെസ് ആൻ കോളിൻസ്) ഇംഗ്ലീഷിൽ രചിച്ച നോവലെന്നും അവരുടെ ഭർത്താവും കോട്ടയം സി.എം.എസ്. കോളേജിന്റെ പ്രിൻസിപ്പലുമായിരുന്ന റിച്ചാർഡ് കോളിൻസാണ് ഘാതകവധം എന്ന പേരിൽ മലയാളത്തിലേക്ക് മാറ്റിയതെന്നും കണക്കാക്കപ്പടുന്നു.
ഘാന ഇംഗ്ലീഷ് വിലാസം https://ml.wikipedia.org/wiki/Ghana റിപബ്ലിക് ഓഫ് ഘാന [[Image:|110px|ദേശീയ ചിഹ്നം]] ദേശീയ പതാക ദേശീയ ചിഹ്നം ആപ്തവാക്യം: സ്വാതന്ത്ര്യവും നീതിയും ദേശീയ ഗാനം: God Bless Our Homeland Ghana തലസ്ഥാനം അക്ക്രാ രാഷ്ട്രഭാഷ ഇംഗ്ലീഷ് * ഗവൺമന്റ്‌ പ്രസിഡന്റ് പാർലമെന്ററി ജനാധിപത്യം ജോൺ മഹാമ {{{സ്വാതന്ത്ര്യം/രൂപീകരണം}}} മാർച്ച് 6 , 1957 വിസ്തീർണ്ണം 238,540 ചതുരശ്ര കിലോമീറ്റർ ജനസംഖ്യ • ജനസാന്ദ്രത 21,029,853 (2005) 228/ച.
മീ നാണയം സേഡി ( GHC ) ആഭ്യന്തര ഉത്പാദനം {{{GDP}}} ( {{{GDP Rank}}} ) പ്രതിശീർഷ വരുമാനം {{{PCI}}} ( {{{PCI Rank}}} ) സമയ മേഖല UTC ഇന്റർനെറ്റ്‌ സൂചിക .gh ടെലിഫോൺ കോഡ്‌ +233 *പതിനഞ്ചോളം ഗോത്രഭാഷകളും സംസാരിക്കപ്പെടുന്നുണ്ട്.
ആഫ്രിക്കൻ വൻ‌കരയുടെ പടിഞ്ഞാറു ഭാഗത്തുള്ള രാജ്യമാണ് ഘാന ( Ghana ).
കിഴക്ക് ടോഗോ , പടിഞ്ഞാറ് ഐവറി കോസ്റ്റ് , വടക്ക് ബർക്കിനാ ഫാസോ , തെക്ക് ഗ്വീനിയൻ ഉൾക്കടൽ എന്നിവയാണ് അതിർത്തികൾ.
പുരാതനമായ ഒട്ടേറെ ഗോത്ര സാമ്രാജ്യങ്ങളുടെ നാടാണിത്.
ബ്രിട്ടീഷ് കോളനിഭരണത്തിൽ നിന്നും ഏറ്റവുമാദ്യം മോചിതമായ ആഫ്രിക്കൻ രാജ്യവും ഇതുതന്നെ.
ഘാന എന്ന പദത്തിന്റെ അർത്ഥം പോരാളികളുടെ രാജാവ് എന്നാണ്‌.
ഘാന സാമ്രാജ്യത്തിൽ നിന്നാണ്‌ ഈ പദം ഉൽഭവിച്ചത്.
കേരളത്തിൽ പ്രശസ്തരായ ഘാനക്കാർ കറേജ് പെകൂസൻ അവലംബം ↑ Jackson, John G. Introduction to African Civilizations , 2001.
Page 201.
പുറമെ നിന്നുള്ള കണ്ണികൾ Ghana വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് സർക്കാർ Ghana official Website, Ghana.gov.gh The Parliament of Ghana official site, parliament.gh National Commission on Culture official site, ghanaculture.gov.gh Chief of State and Cabinet Members Archived 2009-10-26 at the Wayback Machine .
, cia.gov പൊതു വിവരങ്ങൾ Country Profile from BBC News , news.bbc.co.uk Ghana from Encyclopaedia Britannica , britannica.com Ghana entry at The World Factbook Ghana from UCB Libraries GovPubs , ucblibraries.
Colorado.eu ഘാന ഓപ്പൺ ഡയറക്റ്ററി പ്രൊജക്റ്റിൽ
Wikimedia Atlas of Ghana The African Activist Archive Project website has photographs of the All Africa People's Conference held in Accra, Ghana, December 5–13, 1958 including Kwame Nkrumah, Prime Minister of Ghana , addressing the conference, the American Committee on Africa delegation meeting with Nkrumah, and of Patrick Duncan and Alfred Hutchinson of South Africa at the conference.
africanactivist.msu.edu ആരോഗ്യം Unite For Sight at Buduburam Refugee Camp, Ghana Archived 2008-12-09 at the Wayback Machine .
A Unite For Sight video documentary with interviews of residents at Buduburam Refugee Camp, Ghana.
Unite For Sight provides free eye care for the residents.